**ОПШТИНСКА УПРАВА ОПШТИНЕ НОВИ КНЕЖЕВАЦ**

Краља Петра I Карађорђевића бр.1.

Нови Кнежевац

Р а с п и с у ј е

**ЈАВНИ КОНКУРС**

за пријем у радни однос на неодређено време

**ЗА РАДНО МЕСТО:**

ПОСЛОВИ ЗАМЕНИКА МАТИЧАРА ЗА МАТИЧНО ПОДРУЧЈЕ НОВИ КНЕЖЕВАЦ

Један извршилац.

**УСЛОВИ:**

Матичар, односно заменик матичара (у даљем тексту: матичар) може бити лице које има високо образовање у обиму од најмање 240 ЕСПБ, стечено на студијама другог степена (дипломске академске студије - мастер, специјалистичке академске студије, специјалистичке струковне студије) у образовно-научном пољу Друштвено-хуманистичких наука, односно на основним студијама у трајању од најмање четири године друштвеног смера, положен посебан стручни испит за матичара и овлашћење за обављање послова матичара, најмање три године радног искуства у струци, као и потребне компетенције за обављање послова радног места.

**У изборном поступку проверавају се**

Познавање основних одредби системских закона који регулишу област државне управе; познавање рада на рачунару - практичним радом на рачунару или увидом у доказ о познавању; вештина комуникације-усмено.

**Услови за рад на радном месту:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа и да није правоснажно осуђиван на безусловну казну затвора од најмање шест месеци.

**Докази који се прилажу уз пријаву на јавни конкурс**: својеручно потписана пријава са кратком биографијом и наводима о досадашњем радном искуству (име и презиме, датум и место рођења, адреса становања, контакт телефон, подаци о радном искуству и досадашњим пословима које је кандидат обављао, подаци о стручном усавршавању); оригинал или оверена копија – уверења о држављанству Републике Србије, извод из матичне књиге рођених, уверење да није правоснажно осуђиван на безусловну казну затвора од најмање шест месеци; диплома којом се доказује стручна спрема, доказ о положеном државном стручном испиту за рад у државним органима, потврда о положеном државном стручном испиту за рад у државним органима; потврда о положеном испиту за матичара, доказ о радном искуству у струци; доказ да кандидату није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

Копије могу бити оверене код надлежног општинског органа управе, суду или јавног бележника.

**Напомена:** Кандидат који први пут заснива радни однос у државном органу, односно органу аутономне покрајине или јединице локалне самоуправе подлежу пробном раду у дужини од 6 месеци. Кандидат без положеног државног стручног испита или испита за матичара, прима се на рад под условом да тај испит положи до окончања пробног рада.

Неблаговремене, неразумљиве или непотпуне пријаве биће одбачене закључком конкурсне комисије.

Јавни конкурс спроводи комисија коју је образовао начелник Општинске управе.

Овај конкурс објављује се на званичној интернет страници општине Нови Кнежевац – [**www.noviknezevac.rs**](http://www.noviknezevac.rs)**,** на огласној табли Општинске управе, у дневним новинама „Дневник“ и „Мађарсо“ Обавештење о јавном конкурсу и адреса интернет презентације на којој је објављен јавни конкурс.

**ОСТАЛО:**

Рок за подношење пријава је 15 дана од дана објављивања Обавештења у дневним новинама.

Пријаву са пратећом документацијом, кандидати треба да доставе на адресу:

**Општинска управа општине Нови Кнежевац**

**Краља Петра I Карађорђевића бр.1.**

**23330 Нови Кнежевац**

путем поште или лично на писарници Општинске управе.

Лице задужено за давање обавештења о јавном конкурсу је Клара Вајдович, тел.0230-82-055.

Дана: 3.11.2023. године **ОПШТИНСКА УПРАВА НОВИ КНЕЖЕВАЦ**